दीनदयाल अंत्योदय योजना - ग्रामीण विकास मंत्रालय के अधीन राष्ट्रीय ग्रामीण आजीविका मिशन (DAY-NRLM) ने देश के ग्रामीण क्षेत्रों में बुनियादी बैंकिंग सेवाएं देने के लिए महिला स्वयं सहायता समूह (SHG) के सदस्यों को बिजनेस संवाददाता (BC) के रूप में शामिल करने की एक नवीन प्रक्रिया शुरू की है। स्वयं सहायता समूहों और उनके सदस्यों के बीच कैशलेस/डिजिटल लेनदेन को बढ़ावा देने के लिए, राज्य ग्रामीण आजीविका मिशन (SRLMs) को अपने राज्य में कार्य कर रहे क्षेत्रीय ग्रामीण बैंकों (RRB) सहित विभिन्न बैंकों के साथ समन्वय करने की सलाह दी गई है ताकि एसएचजी सदस्यों को उनके बीसी के रूप में शामिल किया जा सके ।